Stiftelsen Ingen Utelatt

Stiftelsen Ingen Utelatt er en internasjonal misjonsstiftelse som ble etablert i 1965 av Aril Edvardsen. Sønnen Rune Edvardsen tok over ledelsen i januar 2007. Stiftelsen holder til på eiendommen Sarons Dal i Kvinesdal. I år 2024 mottok Troens Bevis ca. 43 millioner kroner i gaveinntekter.

I 2020 ga Troens Bevis økonomisk støtte til 1172 lokale misjonærer i en rekke land. Hvert år gjennomføres store evangeliseringskampanjer i Afrika og Asia. Troens Bevis driver sosialt hjelpearbeid, særlig i Afrika. Hvert år fullfører flere titusen brevkurset Det Nye Liv, som finnes på mange, ulike språk.

Erling Borgen har spilt inn dokumentarfilmen Himmelen Revner om Aril Edvardsen og Troens Bevis.

I 2023 ble lederansvaret delt mellom Rune Edvardsen og Hans Martin Skagestad; Skagestad ble utpekt som den fremtidige lederen for organisasjonen.

Fra 1. juni 2025 ble navnet på organisasjonen endret fra Troens Bevis til Ingen Utelatt.

 Historie 
Aril Edvardsen har fortalt at våren 1960 fikk han det han beskriver som en åpenbarelse fra Gud: «...Din livsoppgave skal være verdensvid evangelisering gjennom nasjonale vitner og gjennom nasjonale kirker.»

I 1965 ble «Troens Bevis Verdens Evangelisering» grunnlagt og eiendommen i «Sarons Dal» kjøpt. Navnet kommer fra da Edvardsen var på tur i Israel i 1965 og plukket appelsiner. Første trinn av misjonsskolen ble bygget uten startkapital. Men på grunn av frivillige gaver var bygget gjeldfritt da det noen måneder senere stod ferdig.

 Verdensevangelisering 
Troens Bevis driver et omfattende misjonarbeid og har delvis anvendt utradisjonelle metoder i dette arbeidet. Fra oppstarten har den norske bevegelsen satset på å lære opp omvendte blant innbyggerne i de ulike landene der Troens Bevis virker; disse personene har blant annet fått utdannelse som pastorer og misjonærer.

 Kampanjer  
Kampanjer er større arrangement som samler store folkemengder. Vanligvis søker tusenvis frelse gjennom kampanjene. De senere årene har det vært kampanjer i India, Senegal, Burundi, Tanzania og i Uvira i Kongo.

Rune Edvardsens to konsertkorstog (kampanjer) i India i 2006 samlet flere tusen hinduer, og 20 nye menigheter ble startet.

Troens Bevis har beregnet at Rune Edvardsens korstog i India siden 2001 har resultert i at over 100 nye menigheter har blitt startet, og at et sted mellom 200 000 og 300 000 mennesker har søkt frelse.

 Opplæring av nasjonale vitner 
Personlig opplæring av nasjonale vitner for å bringe evangeliet ut til deres egne er et av satsingsområdene. I 2006 ga Troens bevis økonomisk støtte til 808 innfødte misjonærer, som kjenner sitt lands kultur og språk, og som evangeliserer nye stammer og folkeslag.

 Brevskoler 
New Life School eller Det nye liv, ofte omtalt som Verdensnettet, er en online brevskole på internett på flere språk. Det gis en grunnleggende innføring i hva Bibelen lærer om Jesus, og den går i dybden på det å leve livet som en kristen (troende). I 2006 ble det registrert 78,610 nye brevskoleelever.<ref>[https://troensbevis.dk/nyheter/93492-over-200-000-nye-brevskoleelever-i-2006/ Brevskolen: Over 200.000 nye brevskoleelever i 2006.]</ref>

 Dina-stiftelsen 
Dina-stiftelsen ble opprettet for å bygge et hjem for misbrukte jenter og gutter som tidligere hadde vært barnesoldater i Kongo. Stiftelsen er oppkalt etter Dina, en av de første som fikk hjelp. Hun ble mishandlet og voldtatt av en gjeng soldater i 2003. Soldatene drepte faren, slo moren helseløs og tok den lille jenta med seg. Dina var to år gammel da dette skjedde.tv2.no

Etter at det første senteret stod ferdig i 2004, flyttet det inn omtrent 90 jenter og gutter som fikk mat, utdannelse og medisinsk behandling.

 Dina Special Children Project 
I 2021 opplyste Rune Edvardsen til Avisen Agder at Dina-stiftelsen hadde besluttet å bygge et nytt senter i Kampala i Uganda, som skulle bli et hjem for funksjonshemmede barn og ungdommer. 20. januar 2024 ble senteret offiselt åpnet.

 Konferanser 
Aril Edvardsen deltok på dialogkonferanser mellom religiøse og politiske ledere i mange konfliktområder.

 Bibel og Misjons Instituttet 
I 1966 ble Bibel- og misjonsskolen i Sarons Dal født.
Bibelskolen «Troens Bevis Bibel- og Misjonsinstitutt» ble grunnlagt av evangelist og misjonær Aril Edvardsen i 1968. Målet med skolen er å trene og utruste til misjon.

Flere av de senere elevene har blitt kristenledere, blant annet Hallvard Hasseløy, Leiv Holstad, Richard Gunning, Peter Karangu og Richard Lundgren.

I september 2008 overtok Anne og Stephan Christiansen fra Jesus Revolution, Jesus Church, Ny Generasjon og Jesus Kvinner driften. Bibelskolen ble da flyttet til Oslo.

 Stevner og konferanser 
I Sarons Dal, Kvinesdal, er et ferie- og fritidssenter oppbygd. Hver sommer samles tusener av kristne (per 2014) fra ulike kirkesamfunn til Sommerstevnet''.

Ungdomsstevnet «Jesus to the Nations», forkortet «JTN», samlet hvert år ungdommer til mobilisering for misjon, helt til det i 2016 ble lagt ned.

 Troens Bevis Magasin 
Troens Bevis Magasin er et månedlig magasin som formidler arbeidet til Troens Bevis. Det har frivillig kontingent. Det første utgaven av magasinet ble utgitt juli 1961.

 Referanser 

 Fotnoter 

Eksterne lenker


  Sommerstevnet i Sarons Dal
  Dinastiftelsen.no

Troens Bevis Verdens Evangelisering
Kategori:Kultur i Kvinesdal
Kategori:Religiøse organisasjoner etablert i 1965